Ur gêr savet diwar netra eo Louvain-la-Neuve, savet da-heul an troch a voe e Skol-veur Gatolik Louvain (Leuven), etre ar studierien challek hag an nederlandegerien. Manifestadegoù a voe graet eno, e dibenn ar bloavezhioù 1960, gant ar studierien flandrezat a choulenne ma vefe graet gant an nederlandeg hepken er skol-veur-se abalamour ma oa diazezet e Flandrez. Divizet e voe neuze rannañ ar skol-veur e div lodenn, ur skol-veur challek hag ur skol-veur nederlandek, ha staliañ ar skol-veur challek e Wallonia. Staliet e voe en ul lech a voe anvet Louvain-la-Neuvetra ma chome ar skol-veur nederlandek e Leuven (Louvain e galleg). En-dro dar skol-veur nevez e voe savet ur gêr nevez, da reiñ bod dar studierien ha do chelennerien. E Louvain-la-Neuve eta emañ an Université Catholique de Louvain (UCL), a zo distag diouzh Katholieke Universiteit Leuven (KUL). Ouzhpenn ar skol-veur e kaver ivez, e Louvain-la-Neuve, un toullad embregerezhioù penn a-raok hag ur mirdi diwar-benn oberenn Hergé. 